stanford-oval/wikipedia huggingface dataset:
Kid Cudi
Ura > 2009–2010

Kid Cudin ensimmäinen single "Day 'n' Nite" julkaistiin 5. helmikuuta 2008. Se sijoittui Billboard 200 ja Hot R&B/Hip-Hop Songs -listoilla kymmenen parhaan joukkoon. Suomen virallisella singlelistalla single sijoittui sijalle 18. Singlestä julkaistiin kesäkuussa 2008 italialaisen electro house-duo Crookersin remixversio. Kid Cudin toinen single "Make Her Say" julkaistiin 9. kesäkuuta 2009. Singlellä Kid Cudin kanssa räppäsivät Kanye West ja Common. Kid Cudin debyyttialbumi Man on the Moon: The End of Day julkaistiin viimein 5. syyskuuta 2009. Se sijoittui viikon päästä ilmestymisestään Billboard 200 -listan 4. sijalle. Albumin kolmas ja viimeinen single "Pursuit of Happiness" julkaistiin 25. tammikuuta 2010. Singlellä vierailevat psykedelic rock yhtye MGMT ja elektronista musiikkia esittävä duo Ratatat. Samana vuonna Kid Cudi vieraili ranskalaisen house DJ David Guettan One Love -albumilla olevalla "Memories" -singlellä. Single julkaistiin 25. maaliskuuta 2010, ja se sijoittui hyvin monen maan listalla. Suomen virallisella singlelistalla sijoitus oli 4. sija.
Kid Cudi julkaisi 17. elokuuta "Erase Me" -nimisen singlen. Singlellä vierailee rap-artisti Kanye West ja sen sijoituksena oli 22. sija Yhdysvaltain Billboard Hot 100 -listalla. Singleä seurasi Kid Cudin toinen studioalbumi Man on the Moon II: The Legend of Mr. Rager, joka julkaistiin 9. marraskuuta 2010. Albumia myytiin ensimmäisellä viikolla 169 000 kappaletta, ja se sijoittui Billboard 200 -albumilistan kolmannelle sijalle. 26. heinäkuuta 2011 albumi oli myynyt Yhdysvalloissa kultalevyyn oikeuttavan 500 000 kappletta.
Ura > 2011–

Kid Cudi julkaisi 23. elokuuta 2011 Fright Night -kauhuelokuvaa varten kappaleen "No One Believes Me".
Kid Cudi ja rap-artisti Dot da Genius muodostavat WZRD -nimisen rap-duon. Duon omaa nimeä kantava debyyttialbumi WZRD julkaistiin 28. helmikuuta 2012, ja sitä myytiin ensimmäisen viikon aikana 66 000 kappaletta, mikä nosti albumin Billboard 200 listan kolmannelle sijalle. Albumilta julkaistiin singlet "Brake" ja "Teleport 2 Me, Jamie", ja ne julkaistiin samana päivänä 31. tammikuuta 2012.
Kid Cudin kolmannen sooloalbumin ensimmäinen single "Just What I Am" julkaistiin 2. lokakuuta 2012. Singlellä vierailee rap-artisti King Chip (tunnettiin aikaisemmin nimellä Chip tha Ripper). Albumi Indicud ilmestyi vuonna 2013. Seuraavan kolmen vuoden ajan Kid Cudi julkaisi yhden sooloalbumin vuodessa.
Kid Cudi julkaisi hänen ja Kanye Westin muodostaman Kids See Ghosts -duon nimikkoalbumin vuonna 2018.
Yksityiselämä

Kid Cudin esikoinen, tytär, syntyi maaliskuussa 2010.
Diskografia

Man on the Moon: The End of Day (2009)
Man on the Moon II: The Legend of Mr. Rager (2010)
Indicud (2013)
Satellite Flight: The Journey to Mother Moon (2014)
Speedin' Bullet 2 Heaven (2015)
Passion, Pain & Demon Slayin' (2016)
Man on the Moon III: The Chosen (2020)
Entergalactic (2022)
Insano (2024)
Insano (Nitro Mega) (2024)
Yhteistyöalbumit
WZRD (Dot Da Geniusin kanssa) (2012)
Kids See Ghosts (Kanye Westin kanssa, Kids See Ghosts) (2018)
Mixtapet
A Kid Named Cudi (2008)
Kokoelma-albumit
The Boy Who Flew to the Moon, Vol. 1 (2022)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Kid Cudi Myspacessa (englanniksi)
Kid Cudi Internet Movie Databasessa. (englanniksi)
Kid Cudi esiintymässä San Franciscossa heinäkuussa 2009.
Metsäsopuli

| Metsäsopuli |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Hiirimäiset jyrsijät Myomorpha
Yläheimo::  Muroidea
Heimo::  Myyrät Cricetidae
Alaheimo::  Varsinaiset myyrät Arvicolinae
Suku::  Myopus  Miller, 1910
Laji::  schisticolor
Kaksiosainen nimi
 Myopus schisticolor  (Liljeborg, 1844) 
 Metsäsopulin levinneisyys
Katso myös
   Metsäsopuli Wikispeciesissä   Metsäsopuli Commonsissa 
Infobox OKNimi-testi OKIUCN-testi OK: 
Metsäsopuli (Myopus schisticolor) on toinen Suomessa tavattava sopulilaji, tunturisopulin ohella.
Levinneisyys

Metsäsopulia esiintyy suunnilleen siellä missä kuusimetsiäkin: Norjasta Itä-Siperiaan. Suomessa sitä on harvalukuisena Itä- ja Pohjois-Suomen kuusikoissa, minkä lisäksi hajaesiintymiä tunnetaan myös Keski-Suomesta ja Hämeestä. Metsäsopuli löydettiin ensimmäisen kerran vuonna 1843 Norjasta. 1840-luvulla lajia löydettiin myös Suomesta ja Ruotsista ja 1880-luvulla myös Venäjältä.
Tuntomerkit

Metsäsopuli on tummanharmaa pieni myyrä, jolla on ruskea laikku takaselässä ja lyhyt, suora häntä. Se on vähän pienempi kuin tunturisopuli.
Elinympäristö

Metsäsopuli suosii sammaleisia ja lievästi soistuneita ikikuusikoita. Talvisin laji viihtyy mieluiten runsassammaleisissa kuusikoissa, mutta kesäksi osa kannasta siirtyy kosteampiin ympäristöihin: korpiin tai rämeille.
Lisääntyminen

Vuodessa syntyy neljä poikuetta, jokaisessa 2–8 poikasta.
Metsäsopulin jälkeläistön sukupuolijakauma ei aina ole nisäkkäille tyypillinen 1:1. Jotkin naaraat nimittäin synnyttävät naaras- ja urospoikasia lukusuhteissa 3:1. On myös naaraita, jotka synnyttävät pelkkiä naaraspoikasia. Syynä tähän on metsäsopulilla tavattava X-kromosomin mutaatio. Mutatoitunutta X-kromosomia merkitään tässä X*.
X*-kromosomi ehkäisee Y-kromosomin vaikutukset yksilön ilmiasuun. Jos yksilön sukupuolikromosomit ovat X*Y, yksilö on ilmiasultaan naaras, vaikka sen tulisi olla uros. Tällainen naaras ei myöskään tuota kuin X*-kromosomin sisältäviä munasoluja, koska mutaatio aiheuttaa lisäksi Y-kromosomin syrjäytymisen sukusolujen synnyssä. Niinpä kaikki tällaisen naaraan jälkeläiset ovat naaraita.
Osa X*Y-naaraiden jälkeläisistä on sukupuolikromosomeiltaan emonsa kaltaisia, osa taas X*X-naaraita, joiden toinen (isältä saatu) X-kromosomi on tavallinen. Tällaisten naaraiden munasoluista puolet sisältävät X*-kromosomin, puolet X-kromosomin. X-kromosomilliset munasolut tuottavat naaras- ja urospoikasia lukusuhteessa 1:1, X*-kromosomilliset pelkkiä naaraspoikasia. Niinpä X*X-naaraan kaikkien jälkeläisten sukupuolijakauma on 3:1.
Toki metsäsopuleissa on myös täysin tavallisia XX-naaraita, joiden jälkeläisistä puolet on naaraita ja puolet uroksia. Kun kaikkien erityyppisten naaraiden jälkeläistuotannot lasketaan yhteen, metsäsopulien sukupuolijakauma on 3:1.
Ravinto

Metsäsopuli on kasvinsyöjä, ja sen ruokavalio koostuu melkein yksinomaan sammalista. Kesäisin se voi myös syödä jonkin verran heinäkasveja. Talvivarastoihin se kerää proteiinipitoista kynsisammalta.
Erityistä

Metsäsopuli on Myopus-suvun ainoa laji. Tunturisopulin tapaan metsäsopulille ovat tyypillisiä ajoittaiset joukkoesiintymiset ja vaellukset. Metsäsopuli on rauhoitettu.
Aiheesta muualla

Suomen luonnonsuojeluliitto: Metsäsopuli (Arkistoitu – Internet Archive)
Kratippos Pergamonlainen

Kratippos Pergamonlainen (m.kreik. Κρατίππος) (ensimmäinen vuosisata eaa.) oli antiikin kreikkalainen peripateettiseen koulukuntaan kuulunut filosofi. Hän oli kotoisin Pergamonista, ja opetti Mytilenessä ja Ateenassa. Kratippoksesta tuli peripateettisen koulun johtaja vuonna 44 eaa. Andronikos Rhodoslaisen jälkeen. Hänen ajattelustaan tiedetään vain Ciceron kautta säilyneet opetukset ennustamisesta.
Elämä

Kratippos oli Ciceron aikalainen ja ystävä. Cicero piti Kratipposta suuressa arvossa ja sanoi tämän olevan merkittävimpiä hänen tuntemiaan peripateetikkoja. Kratippos oli Pompeiuksen mukana tämän tappioon päättyneen Farsaloksen taistelun jälkeen ja yritti piristää tätä filosofisilla argumenteilla. Kratippos opetti useita merkittäviä roomalaisia, mukaan lukien Marcus Claudius Marcellus sekä Cicero itse, ja vuonna 44 eaa. Ciceron poika Cicero Minor oli hänen oppilaanaan Ateenassa. Nuori Cicero vaikuttaa käyneen Asiassa yhdessä Kratippoksen kanssa.
Kun Julius Caesar oli Rooman tasavallan johdossa, Cicero sai järjestettyä tältä Rooman kansalaisoikeudet Kratippokselle. Hän myös sai Ateenan areiopagin neuvoston kutsumaan filosofin pysymään kaupungissa ja jatkamaan filosofian opetusta. Kratippoksesta tuli Lykeionin koulun johtaja Andronikos Rhodoslaisen jälkeen. Caesarin murhan jälkeen myös Brutus osallistui Kratippoksen luennoille ollessaan käymässä Ateenassa.
Filosofia

Ciceron myötämielisen arvion lisäksi Kratippoksen ajattelusta ei tiedetä juuri mitään. Ainoat viittaukset hänen teoksiinsa koskevat hänen mielipiteitään ennustamisesta, josta aiheesta hän vaikuttaa kirjoittaneen teoksen. Cicero sanoo Kratippoksen uskoneen uniin ja yliluonnolliseen inspiraatioon (lat. furor, ”hurmos”), mutta hylänneen muut ennustamisen muodot. Hän vaikuttaa katsoneen, että vaikka liike, aistiminen ja halut eivät voi olla olemassa erillisinä ruumiista, ajatuskyky on suurimmillaan silloin kun se on vapaimmillaan ruumiillisista vaikuttimista. Ennustuskyvyn hän katsoi syntyvän siitä, että jumalallinen mieli vaikuttaa suoraan ihmisen sielun siihen osaan, joka ei ole riippuvainen ruumiista.
Käännös suomeksi
Kymmenen pientä minuuttia

Kymmenen pientä minuuttia oli Yle Radio 1:n radiodokumenttisarja keskiviikkoisin. Se kertoi lyhytdokumentin keinoin aiheestaan kymmenen minuutin aikana. Lähetysaika oli keskiviikkoisin klo 9.45–9.55, toinen lähetys samana iltana klo 18.15–18.25.
Ohjelmaa on lähetetty viimeksi vuonna 2012.
Kuru (täsmennyssivu)

Kuru on:
kuru, rotkomainen maastonmuoto, tunturien välinen rotko
Kuru, entinen Suomen kunta
Kurun kirkonkylä, taajama ja edellä mainitun kunnan keskus
Kuru, kylä Hausjärvellä
Kuru, kylä Kangasalla
HL Kuru, sisävesialus
Kurun kuningaskunta, muinainen kuningaskunta Intian alueella
kuru (Polydactylus sexfilis), siimaeviin kuuluva ahvenkalalaji
Kuru, englantilainen punkyhtye
kuru, eräs prionisairaus
Kuru, taideteos Helsingin Tallinnanaukiolla
Kuru Korppi, sarjakuvahahmo
turkkilaisen kurufasulye-ruokalajin nimen lyhyempi muoto
Sukunimi

Bartolomej Kuru (s. 1987), itävaltalainen jalkapalloilija
Hannu Kuru (s. 1993), suomalainen jääkiekkoilija
Pia Kuru (1974–1991), suomalainen henkirikoksen uhri
Tuukka Kuru (s. 1990), suomalainen poliitikko, Sinimustan liikkeen puheenjohtaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kuru”, voi hakea sivunnimihaulla, laajalla sivunnimihaulla tai tekstihaulla.
Kukin kaappiaan selässään kantaa

| Kukin kaappiaan selässään kantaa Kuusumun Profeetta |
| --- | --- | --- |

Studioalbumin tiedot
 Äänitetty : 2001
 Julkaistu: 2001
 Formaatti: CD, LP
 Tuottaja(t): Aki Peltonen
 Tyylilaji: folkmusiikki
 Kesto: 53.00
 Levy-yhtiö: Ektro Records
Muut kannet
   Vinyyliversion kansi.
Kuusumun Profeetan muut julkaisut
| MERN3336 – A Mirror to the Marble-Coated Solar System 2000 | Kukin kaappiaan selässään kantaa 2001 | Jatkuvasti maailmaa pelastamaan kyllästynyt supersankari 2002 |
Kukin kaappiaan selässään kantaa on vuonna 2001 ilmestynyt Kuusumun Profeetan neljäs studioalbumi, joka on yhtyeen ensimmäinen suomenkielinen julkaisu. Folkvaikutteinen levy eroaa myös musiikillisesti yhtyeen aikaisemmin Moon Fog Prophet -nimellä tekemästä progressiivista ja psykedeelistä rockia edustavasta materiaalista. Albumi sai kriitikoilta myönteisen vastaanoton, ja sitä verrattiin jopa Pekka Strengin klassisiin 1970-luvun levyihin.
Sähkö Recordings julkaisi albumin vinyylinä vuonna 2002. Vinyyliversiossa on kuitenkin mukana vain kuusi kappaletta.
Kappaleet > CD

Vuosisadan vaihteessa – 4.34
Kovin lentäen kotiin kaipaan – 7.06
Kynttilät syttyvät varhain – 3.00
Aamuyön tunteina – 3.03
Kysymysten sali – 6.16
Kukkana niityllä – 4.20
Askeleita rannalla – 10.55
Prinsessa vaaleanpunainen – 6.55
Akvaario – 4.51
Kappaleet > Vinyyli

Vuosisadan vaihteessa – 4.34
Kovin lentäen kotiin kaipaan – 7.06
Kynttilät syttyvät varhain – 3.00
Kysymysten sali – 6.16
Aamuyön tunteina – 3.03
Akvaario – 4.51
Muusikot

Mika Rättö – laulu, kosketinsoittimet
Teemu Majaluoma – kitara, laulu
Mikko I. Elo – basso
Veli Nuorsaari – rummut
Kuru (taideteos)

| Kuru |
| --- | --- |

Nimi:  Kuru
Tekijä:  Kimmo Schroderus
Valmistumisvuosi:  2006
Taiteenlaji:  veistos
Korkeus:  320
Leveys:  460
Syvyys:  270
Sijainti:  Tallinnanaukio
Paikkakunta:  Helsinki
Koordinaatit:  60°12′38″N, 025°04′46″E
Kuru on Kimmo Schroderuksen tekemä veistos Tallinnanaukion itäpäässä Itäkeskuksessa Helsingissä.
Veistos on tehty pyöreästä, 10 millimetrin paksuisesta, haponkestävästä terästangosta, jota on taivutettu kumpuilevaan muotoon. Terästangot, jota teokseen on käytetty yli 3 kilometriä, on hitsattu yhteen teoksen toiselta puolelta. Teos onkin toiselta puolen pyöreä ja nurjalta hitsauspuolelta kupera ja avoin. Veistokseen sisältyy myös vesielementti.
Vaikka teoksen paino on 3 000 kg, sen vaikutelma on kevyt ja liekkimäinen.
Kuru tarkoittaa veden uurtamaa kapeaa ja syvää laaksoa. Norjan vesiputoukset ja purot ovatkin olleet teoksen muotoilun innoituksen lähteenä. Taiteilija on myös leikitellyt maahan syöksyvän avaruusaluksen ajatuksella ja sen kuvitteellisen avaruusmetallin muotoilulla törmäyksen iskun mukaisesti.
Aiheesta muualla

Lauri V.: Kuru Yelp.  27.5.2012. Viitattu 10.7.2018.
Kserkseen kanava

| Kserkseen kanava> Διῶρυξ τοῦ Ξέρξους |
| --- | --- |
 Kserkseen kanavan paikka nykyisin.
Sijainti:  Aristotélis, Chalkidikí, Keski-Makedonia, Kreikka
Koordinaatit:  40°22′24″N, 23°55′28″E
Rakennustyyppi:  kanava
Valmistumisvuosi:  n. 482–480 eaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kserkseen kanava (m.kreik. Διῶρυξ τοῦ Ξέρξους, Diōryks tū Kserksūs) oli antiikin aikainen kanava, joka kulki Akten niemen eli nykyisen Chalkidikín niemimaan Áthoksen niemen poikki Kreikassa. Sen rakennutti Persian kuningas Kserkses osana persialaissotien vuoden 480 eaa. hyökkäyksen valmisteluja.
Rakennelma

Kanava kulki niemen kapeimman kohdan poikki pohjoisrannalta nykyisen Néa Ródan kylän läheltä etelärannalle nykyiselle Trypitín rannalle, yhdistäen näin nykyiset Ierissóksenlahden ja Singitikóslahden. Kanavan pituus oli noin 12 stadionia eli noin kaksi kilometriä. Kanavan leveys oli noin 30 metriä, mutta sen sivut olivat hyvin loivat, ja pohjalla sen leveys oli noin 15 metriä. Tämä mahdollisti juuri ja juuri kahden sotalaivan kulun rinnakkain. Syvyys oli noin 14 metriä. Laskelmien mukaan kanavan kaivamiseksi on pitänyt siirtää noin 250 000 kuutiometriä maata. Herodotoksen mukaan kanavan suilla oli padot, jotka estivät aallokkoa täyttämästä suita hiekalla.
Nykyisin kanavasta ei ole jäljellä juurikaan maan päällä näkyviä merkkejä lukuun ottamatta painaumaa niemen kapeimman kohdan keskiosissa.
Aiheesta muualla

Kuvia tai muita tiedostoja aiheesta Kserkseen kanava Wikimedia Commonsissa
Kserkseen kanava merkittynä vanhaan, antiikin aikaa kuvaavaan karttaan vuodelta 1923.
Kserkseen kanava digitaalisesti uudelleenluotuna Áthoksen niemen ilmakuvaan.
Kanavan koillispään paikka nykyisin, taustalla Néa Ródan kylä.
Kotiinpaluu (Neumannin albumi)

| Kotiinpaluu Neumann |
| --- | --- | --- |

Studioalbumin tiedot
 Julkaistu: 1989
 Formaatti: LP, CD, C-kasetti
 Tuottaja(t): Paavo Maijanen
 Tyylilaji: Rock   Maailmanmusiikki   Kansanmusiikki
 Kesto: 43.33
 Levy-yhtiö: Bang Trax   Warner Music Finland
Muut kannet
   Albumin takakansi.
Neumannin muut julkaisut
| Albion 1986 | Kotiinpaluu 1989 | Tähti ja meripoika 1992 |
Kotiinpaluu on Neumannin albumi vuodelta 1989. Alun perin albumi oli tarkoitus julkaista Neumann Band -nimellä, mutta yhtyeen hajoamisen vuoksi levy julkaistiin Neumannin soololevynä. Levy-yhtiönä toimi Bang Trax. Warner Music Finland julkaisi albumin remasteroituna vuonna 2001. Albumista julkaistiin uusi CD-painos vuonna 2014.
Tyyliltään sekä sanoituksiltaan jotkut albumin kappaleet ovat samankaltaisia Neumannin debyttialbumin kanssa; onhan levyn kolmas raita, Albion II, todennäköisesti jonkinasteinen edeltäjänsä jatko-osa, mutta suurin osa tämän albumin materiaalista on yleisilmeeltään rockahtavampaa sekä hieman raskaampaa.
Kappaleet

Sumujen silta (Alkuperäisen kappaleen nimi Rare ould times) – 4.33
Lohikäärmeen Vuosi – 3.53
Albion II – 4.09
Kesäkuun 7. – 4.23
Viiltävää kauneutta – 4.52
Rakkauden rummut – 4.36
Honey – 4.36
Juanita – 4.22
Elämän jälkeen – 4.58
Auringon valoon – 3.07
Kettujen yö (Alkuperäisen kappaleen nimi Fox on the run) – 3.21  (ei vuoden 2001 CD-painoksella)
Jetset – 4.05  (ei vuoden 2001 CD-painoksella)
Timanttilapsia – 4.23  (ei vuoden 2001 CD-painoksella)
Kokoonpano

Pertti Neumann – laulu, akustinen kitara
Peppi Peltola – kitara, laulu
Putte Seittonen – basso, laulu
Juha Seittonen – rummut
Jussi Kangas – kitarasyntetisaattori, laulu
Kokoonpano > Tuotanto

Paavo Maijanen – tuottaja
T. T. Oksala – äänittäjä
Riitta Sourander – kuvat
Jani – layout
Kingdom of Madness (Magnumin albumi)

| Kingdom Of Madness Magnum |
| --- | --- | --- |

Studioalbumin tiedot
 Äänitetty : De Lane Lea Studio Yhdistynyt kuningaskunta
 Julkaistu: Elokuu 1978
 Tuottaja(t): Jake Commander
 Tyylilaji: Progressiivinen rock
 Levy-yhtiö: Jet Records
muut julkaisut
|   | Kingdom Of Madness 1978 | Magnum II 1979 |
Kingdom Of Madness on rockyhtye Magnumin vuonna 1978 julkaistu debyyttialbumi. Se ylsi Ison-Britannian albumilistalla sijalle 58. Levyltä on julkaistu kaksi singleä, "Kingdom Of Madness" ja "Invasion". Vuonna 2005 albumista julkaistiin muun muassa kappaleiden demoversioita sisältävä erikoisversio.
Kappaleet

Kaikki kappaleet on säveltäny ja sanoittanut Tony Clarkin.
Kappaleet > Levy 1

"In The Beginning" – 7:52
"Baby Rock Me" – 4:05
"Universe" – 3:45
"Kingdom Of Madness" – 4:25
"All That Is Real" – 3:48
"Bringer" – 3:58
"Invasion" – 3:22
"Lords Of Chaos" – 3:21
"All Come Together" – 4:53
Kappaleet > Levy 2 (2005 erikoisversio)

"Sea Bird" [Demo] – 3:49
"Stormbringer" [Demo] – 3:31
"Slipping Away" [Demo] – 3:15
"Captain America" [Demo] – 3:43
"Sweets For My Sweet" [A-Side] (säv/san Doc Pomus ja Mort Shuman) – 3:02
"Movin' On" [B-Side] – 3:47
"Master Of Disguise" [Outtake] – 2:54
"Without Your Love" [Outtake] – 3:54
"Find The Time" [Outtake] – 3:04
"Everybody Needs" [Outtake] – 3:47
"Kingdom Of Madness" [Alternate Version] – 3:56
Kokoonpano

Tony Clarkin – kitara
Bob Catley – laulu
Wally Lowe – basso
Richard Bailey – koskettimet, huilu
Kex Gorin – rummut
Dave Morgan – basso, laulu (levyllä 2, kappaleissa 1–6)
Aiheesta muualla

Kindom Of Madness: Expanded Edition – Sanctuary Recordsin albumia käsittelevä sivusto
Magnum
| --- | --- |
Studioalbumit:  Kingdom of Madness • Magnum II • Chase the Dragon • The Eleventh Hour • On a Storyteller’s Night • Vigilante • Wings of Heaven • Goodnight L.A. • Sleepwalking • Keeping the Nite Light Burning • Rock Art • Breath of Life • Brand New Morning • Princess Alice and the Broken Arrow • Into the Valley of the Moonking • The Visitation • On the 13th Day • Escape from the Shadow Garden • Sacred Blood "Divine" Lies • Lost on the Road to Eternity • The Serpent Rings • The Monster Roars • Here Comes the Rain
Livealbumit:  Marauder • Invasion Live • The Spirit • The Last Dance • Stronghold • Days of Wonder • The River Sessions • Wings of Heaven Live • Escape from the Shadow Garden – Live 2014 • Live at the Symphony Hall
Kokoelmat:  Mirador • Foundation • Archive • Chapter & Verse • Road To Paradise • Long Days, Black Nights • Evolution
La Monte Young

| La Monte Young |
| --- | --- |
 La Monte Young vuonna 1961.
Henkilötiedot
Koko nimi:  La Monte Thornton Young
Syntynyt: 14. lokakuuta 1935 (ikä 88) Bern, Idaho Yhdysvallat
Puoliso:  Marian Zazeela (vih. 1962)
Muusikko
Tyylilajit:  kokeellinen musiikki 
Soittimet:  saksofoni 
  [ Muokkaa Wikidatassa ] [ ohje ]  
La Monte Thornton Young (s. 14. lokakuuta 1935) on yhdysvaltalainen säveltäjä, muusikko ja performanssitaiteilija, jota usein pidetään yhtenä ensimmäisistä minimalistisista säveltäjistä, sekä tärkeänä hahmona avantgarde-musiikissa. La Monte Young olikin 1950-luvulta saakka mukana muusikoiden ja taiteilijoiden Fluxus-liikkeessä, joka pyrki irtautumaan perinteisistä musiikin ja taiteen standardeista. La Monte Youngin tunnetuin teos on improvisatiivinen pianoteos, The Well Tuned Piano, jonka ensimmäisen version hän nauhoitti vuonna 1964 ja jonka hän on sittemmin tehnyt useita kertoja uudestaan eri pituisina versioina, alkuperäisen version kestäessä noin tunnin, ja pisimpien versioiden kestäessä yli kuusi tuntia.
La Monte Youngin musiikki on toiminut tärkeänä inspiraation lähteenä useille kokeellisen musiikin esittäjille, kuten The Velvet Underground-yhtyeen Lou Reedille ja John Calelle, sekä Brian Enolle ja Yoko Onolle.
Kyberresilienssisäädös

Kyberresilienssisäädös on Euroopan unionin asetus, joka vaatii tuotteillta ja ohjelmistoilta tiettyjen kyberturvallisuusvaatimuksien noudattamista. Asetus koskee sekä valmistajia että jälleenmyyjiä. Asetuksen tavoitteina on, että: digitaalisen komponentin sisältäviä tuotteita koskevat yhdenmukaiset säännöt; tuotteiden suunnittelussa, kehityksessä, valmistuksessa ja ylläpidossa koko ketjun kautta noudatetaan vaatimuksia; sekä tuotteiden elinkaaren ajan on tarjottava tukea.
Ehdotus asetuksesta julkaistiin syyskuussa 2022. 
Keväällä 2023 asetusta kritisoitiin sen aiheuttamista ongelmista avoimen lähdekoodin ohjelmistojen kehityksessä. Eri tahot kuten Eclipse Foundation kirjoittivat yhdessä avoimeen kirjeen Euroopan komissiolle näkökohtien huomioon ottamiseksi. Esimerkiksi Mozilla tuki asetuksen ajatusta, mutta halusi selvennyksiä mitä "kaupallinen aktiviteetti" tarkoittaa avoimen lähdekoodin ohjelmistoille. Open Source Initiative kiinnitti huomiota "kaupallisen" epämääräiseen määrittelyyn, joka on määritelty EU:n "sinisessä oppaassa". Kritiikin kohteena oli myös, että useilla avoimen lähdekoodin kehittäjillä ei ole liikevaihtoa eikä resursseja vaadittuun tasoon. The Registerin mukaan ohjelmistoja eivät kehitä vain yritykset, vaan yksittäisellä elintärkeän ohjelmiston kehittäjällä ei ole liikevaihtoa eikä kontrollia sen käyttäjistä.
1. joulukuuta 2023 ilmoitettiin lainsäätäjien yhteisymmärryksestä.
Avoimen lähdekoodin edustajat olivat tyytyväisiä annetun palautteen huomiointiin ja muutokset otettiin hyvin vastaan. Muun muassa täsmällisempää ymmärrystä kiitettiin ja edustajan rooli säätiöiden tapauksessa huomattiin.
Asetus julkaistiin joulukuussa 2023. Asetus on jatkoa vuoden 2020 kyberturvallisuusstrategialle. Asetus tulee voimaan vuoden 2024 puolivälissä ja avoimen lähdekoodin kehitykseen tulee edustajien roolit, jotka ovat valmistajien kaltaisia rooleja. Arvioiden mukaan vapaa ja avoin lähdekoodi kattaa noin 70-90 prosenttia moderneista ohjelmistoratkaisuista.
Useimmat vaatimukset ovat yleisesti hyväksyttyjä parhaita käytäntöjä, kuten turvalliset oletusasetukset, tietoturvapäivitykset, suojaus luvattomalta pääsyltä ja julkaisut ilman tunnettuja haavoittuvuuksia. Osa vaatimuksista on vaikeammin määriteltäviä. Jokaisen tuotteen (joka tarkoittaa jokaista ohjelmiston julkaisua) on sisällytettävä arvio kyberturvallisuusriskeistä sekä julkaisuun liittyvä dokumentaatio, jossa on muun muassa ennakoidut käyttökohteet, tuen aikajakso ja tietoturvapäivityksien asennusmenetelmä. Ohjelmistot voidaan sijoittaa eri luokkiin, jossa luokan II ohjelmistojen on käytävä läpi pakollinen ulkoinen tietoturva-arviointi, ja luokan I ohjelmistojen vain tietyissä tapauksissa.